Hilda Heine
Hilda Heine (nata in insula Jaluit die 6 Aprilis 1951 est politica insularum Marsaliensium. Alumna est universitatum Oregonensis, Havaiorum necnon Californiae Meridionalis. Magistra scholarum meruit ab anno 1975 ad 1982, recentius autem ministra eruditionis.

Casten Nemra anno 2016 ineunte praeses insularum Marsaliensium electus et rite inauguratus est. Post decem fere dies vocibus parlamenti ab officio deiectus est. Electionibus rursus habitis, candidata sola Hilda Heine die 27 Ianuarii 2016 electa, die insequenti inaugurata est.

Bibliographia 
 Giff Johnson, "Marshalls leadership battles end, for now" in Marianas Variety (29 Ianuarii 2016)

Nati 1951
Homines vivi
Politici insularum Marsaliensium
Duces civitatum
Alumni Universitatis Oregonensis
Alumni Universitatis Havaiorum
Alumni Universitatis Californiae Meridionalis
Magistri